google/wiki40b huggingface dataset:
Finnemarka

Finnemarka er et skogområde på rundt 430 kvadratkilometer som ligger i Buskerud fylke. Finnemarka er avgrenset av Tyrifjorden i nord, Lierdalen i øst og bebyggelsen langs Drammenselva i vest og sør. Finnemarka er delt mellom kommunene Modum, Lier, Drammen, Nedre Eiker og Øvre Eiker. Den sørøstre delen av Finnemarka kalles Drammensmarka.
Den sentrale delen av marka er vernet som Finnemarka naturreservat.
Finnemarka har fått navn etter skogfinnene som slo seg ned i området rundt Glitre på midten av 1600-tallet.
Det høyeste punktet er Brennåsen (703,5 moh.), nord i Finnemarka. Berggrunnen består av drammensgranitt.
9. april 1940 styrtet et britisk rekognoseringsfly i Finnemarka etter kamp med tyske jagerfly. 
Vassdragene i Finnemarka ble i 1973 vernet mot kraftutbygging i Verneplan I for vassdrag.
Norgesmesterskapet i amerikansk fotball 2015

Norgesmesterskapet i amerikansk fotball 2015 er det 30. norgesmesterskapet i amerikansk fotball.
Kristiansand Gladiators som var regjerende mestere trakk seg fra Eliteserien bare én måned før seriestart, på grunn av en rekke alvorlige skader og forfall fra spillere.
2. divisjon delte seg opp etter denne sesongen på grunn av at divisjonen besto av 12 lag som var veldig ugjevne.
Sesongen 2015 var også den første sesongen damefotball spilte i egen serie.

U19

Sesongen starter 29. August og avslutter med NM-finale 31. Oktober.
Little Minnesota (elv)

Elvens løp

Little Minnesota springer ut fra Coteau des Prairies i Marshall County (Sør-Dakota), Sør-Dakota i nærheten av byen Veblen, og renner hovedsakelig i sørøstlig retning gjennom Roberts County, hvor den tar med seg to sideelver, Standfast Creek og Jorgenson River. I nærheten av delstatsgrensen mot Minnesota passerer elven med en avstand på ca en km Lake Traverse, som er en del av vassdraget tilknyttet Hudsonbukta. Elven går inn i Minnesota gjennom byen Browns Valley, og munner ut i Big Stone Lake, som dreneres av elven Minnesota. Området mellom Lake Traverse og Big Stone Lake er kjent som Traverse Gap (Traverse-kløften), og ble dannet av Glacial River Warren, som drenerte Lake Agassiz (den tidligere sjøbunnen er nå kjent som Red River Valley) mot slutten av siste istid.
Ilse Kramm

Familie

Hun er datter av skuespiller Ada Kramm (1899–1981) og bratsjisten Hugo Kramm (1890–1958). Moren var av slekten Egede-Nissen og flere av morens søsken var skuespillere. I 1971 giftet Ilse seg med Ole A. Simensen (1943–) som også spilte ved Rogaland Teater.
Eutykus

Eutykus, også skrevet Evtykos, var ifølge Apostlenes gjerninger kapittel 20 en ung mann i Troas i Tyrkia som satt i et vindu og hørte Paulus holde en tale. Han sovnet så der han satt og falt ned fra vinduet. Man fant ham så død utendørs. Paulus sørget så for at han ble tatt med inn i huset. Etter at Paulus hadde omfavnet ham, fikk han livet tilbake. Eutykus er den siste personen i Bibelen som det står om fikk en oppstandelse fra de døde.
Luperina

Utseende

Middelsstore til store, lyst gråaktige nattfly.

Levevis

Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.

Utbredelse

Artene er utbredt i Palearktis og i Nord-Amerika.
Ringerike Panthers

Kallenavn

Klubbens offisielle navn er Ringerike Ishockeyklubb, men i 2001 ble det anholdt en navnekonkurranse, og valget falt til slutt på «Panthers». Navnet er engelsk og betyr panter. En sort panter er derfor avbildet i klubblogoen.

Historie

Ringerike Panthers kom på tredjeplass i 1. divisjon 2016/17. De kom på andreplass i 1. divisjon 2017/18, etter 22 seire på 32 kamper, og rykket opp til GET-ligaen 2018/19.
Teenagers

«Teenagers» er en sang av rockebandet My Chemical Romance. Sangen ble utgitt 9. juli 2007 som den tredje singlen fra albumet The Black Parade i USA og som den fjerde singlen i Storbritannia, Filippinene og Canada. Sangen er bandets tolvte single totalt. Den ble gjort tilgjengelig for nedlasting for Xbox 360-spillet Guitar Hero II 15. august 2007, sammen med «Famous Last Words», «Dead!» og «This Is How I Disappear».
Musikkvideoen hadde premiere første gang på musikk-kanalen C4 fra New Zealand, til stor overraskelse for fans og seere.
Nilgiraspis

Utseende

En middelsstor, bred og litt flat, blank, gul og brunsvart skjoldbille. Kroppsformen er bredt oval. Kroppen er dekket av pronotum og dekkvinger som danner et skjold, den midtre delen er opphøyd men sidene ganske flate. Den midtre delen er stort sett brunsvart, sidene for det meste gulaktige men gjerne med brunsvarte utløpere slik at den dannes en "X"-tegning. Sette fra siden minner arten i formen om et albuskjell. Hodet er lite, antennene tynne og rundt halvparten så lange som kroppen. Pronotum er noe rundet, beina forholdsvis korte. Dekkvingenes forhjørner er noe spisst framtrukne.

Levevis

Både larver og voksne lever på planter og eter fra dem.

Utbredelse

Arten lever i Sørøst-Asia: India, Thailand, Laos og det sørlige Kina.
Node.js

Bruksområder og Node.js-arkitekturen

Node.js' hovedbruksområde er utvikling av server-programvare som er I/O-intensiv, der hastighet og skalerbarhet er viktige ikke-funksjonelle krav. Node.js løser dette gjennom en asynkron modell, der hele programmet kjører i én enkelt tråd. Når en I/O-operasjon tar lang tid (for eksempel fordi den skal oppdatere en database) venter ikke Node.js på at operasjonen skal fullføre, men går bare videre til å eksekvere neste kodelinje. Når I/O-operasjonen returnerer utløser den en callback-funksjon som så kan prosessere resultatet.
Node.js er en JavaScript-platform – en måte å kjøre JavaScript-programmer på. Node.js-rammeverket er imidlertid relativt «tynt» i seg selv, og det å skrive for eksempel en HTTP-server fra bunnen av i Node.js kan være unødvendig komplekst og tidkrevende. For ikke-trivielle applikasjoner bruker man derfor vanligvis ett eller flere andre JavaScript-rammeverk på topp av Node.js; for HTTP-servere brukes for eksempel vanligvis Express.js. For komplette web-applikasjoner bruker man gjerne MEAN-stacken: MongoDB, Express.js, AngularJS og Node.js. Felles for alle disse er at de er basert på JavaScript, noe som fører med seg at programvareutviklere kun trenger å forholde seg til ett programmeringsspråk når de utvikler en applikasjon, uansett hvilken komponent de jobber på.

Støttede operativsystemer og datamaskinarkitekturer

Pr. versjon 10.15.0 LTS (januar 2019) publiserer Node.js Foundation pakker for OS X, Microsoft Windows og Linux. For sistnevnte finnes Node.js både for x86-arkitekturen, ARM, PowerPC og Linux on System z. Det finnes også en versjon for SunOs, og offisielle Docker-images for Node.js. Tredjeparts-pakkebehandlere tilbyr også Node.js for andre operativsystemer, for eksempel FreeBSD og NetBSD.

Versjoner

Programmet ble lansert 27. mai 2007, og pr. januar 2019 er siste versjon 11.6.0. 
Med versjon 4.0.0 i september 2015 gjorde Node.js et større hopp i versjoneringen, fra 0.12. Grunnen var sammenslåingen med io.js, en Node.js-fork med utspring i et miljø som var misfornøyde med de daværende Node.js-forvalterne i selskapet Joyent. Da de to gruppene kom til enighet og slo sammen io.js og Node.js i 2015 bestemte de seg for å fortsette med io.js' versjoneringsregime, og den neste Node.js-utgaven fikk derfor betegnelsen 4.0.0.

Pakkebehandlerne npm og Yarn

Node.js' pakkebehandler heter npm, og denne installeres automatisk sammen med Node.js. npm brukes til å holde orden på hvilke moduler og modul-versjoner et Node.js-program er avhengig av, og assisterer programvareutvikleren og systemoperatøren med å sørge for at samme modulversjoner kjøres under utvikling og i vanlig drift. Ved utgangen av 2014 var det ca. 115 000 pakker tilgjengelig i det offisielle npm-arkivet.
Facebook lanserte i 2016 Yarn, som er en alternativ pakkebehandler til npm. Yarn er kompatibel med alle npm-pakker, men har enkelte endringer i arbeidsflyten for hvordan den installerer og holder rede på hvilke pakker som er installert.
Robert Biberti

Liv og virke

Robert Biberti kom fra en musikerfamilie. Han var sønn av en operasanger av fransk herkomst ved daværende Königliche Staatsoper i Berlin. Moren var pianist. Han hadde en eldre bror Leopold.
Biberti ble utvist av skolen som tolvåring og gikk deretter i lære som treskjærer hos faren. Faren sang ikke lenger fordi stemmen var ødelagt av et høyt alkoholforbruk og en usunn livsstil. Treskjærerarbeidet skaffet familien inntekter. Gjennom faren hadde Biberti fått en stor interesse for musikk, og han begynte etterhvert å synge i kor, blant annet i «Theater am Nollendorfplatz», der faren kjente direktøren Hermann Haller. Senere fikk han jobb i Admiralspalast og arbeidet om dagen hos som montør hos AEG. For å tjene penger sang han også i bakgårder sammen med kamerater. I koret i Großes Schauspielhaus ble han kjent med Roman Cycowski og Ari Leschnikoff som han senere skulle synge sammen med i Comedian Harmonists. 
Biberti var en naturbegavelse og fikk aldri noen sangundervisning.
I 1927 leste Biberti Harry Frommermanns annonse i Berliner Lokal-Anzeiger der Frommermann søkte sangere til et ensemble som etter hvert slulle kalle seg Comedian Harmonists. Biberti møtte til prøvesang og ble med fra starten.
I årene 1929 til 1935 hadde Robert Biberti stor kunstnerisk og økonomisk suksess med Comedian Harmonists (se egen artikkel).
Etter at Comedian Harmonists ble oppløst som følge av det nazistiske styrets forbud mot å la jøder opptre, fortsatte Biberti en stund som sanger i det etterfølgende «ariske» ensemblet Meister-Sextett i Tyskland. Kort tid etter at denne gruppa ble oppløst i 1941 ble han innkalt til det militære. Han gjorde tjeneste i luftforsvaret i Berlin. 
I 1944 giftet han seg med Hilde Longino. 
I årene mellom 1950 og 1980 drev han en antikvitetshandel og skrev artikler om Comedian Harmonists for radio og fjernsyn. Han levde også av den anselige formuen han hadde tjent på gruppa og som han som den eneste hadde lyktes med å holde sammen. Samtidig mottok han alle inntektene fra nyutgivelser. 
Etter sin retur til Tyskland gjorde Harry Frommermann krav på en del av inntektene, mens Ari Leschnikoff, som riktignok tidligere hadde overdratt fremtidige inntekter til Biberti på grunn av gjeld, på tross av mange bønner fikk avslag og til slutt døde svært fattig.
Robert Biberti fikk ikke et udelt positivt ettermæle fra sin tid i Comedian Harmonists. Noe av dette skyldtes sannsynligvis en dominerende væremåte som gikk dårlig sammen med Frommermanns vesen. Han hevdet også senere at han hadde minst like mye av æren som Frommermann for at gruppa ble til, noe som må sies å være en sterk overdrivelse.   
Biberti levde hele sitt liv i Berlin. Han oppbevarte alt materiale, grammofoninnspillinger, bilder, kontrakter osv. om Comedian Harmonists i sin leilighet som kom uskadd gjennom krigen. 
Robert Biberti døde av nyresvikt i 1985, 83 år gammel.
Star of Life

Star of Life er en blå sekstakket stjerne på hvit bakgrunn. I stjernen ses asklepiosstaven. Den brukes verden over som kjennetegn for ambulansetjenester og -personale. Andre typer redningstjenester bruker den også i forskjellige variasjoner og farger.

Historie

Star of Life er designet av Leo R. Schwartz, som arbeidet for den amerikanske føderale etaten National Highway Traffic Safety Administration (NHTSA), da Røde Kors i 1973 klaget over at de amerikanske ambulansenes kjennemerke, et oransje kors på hvit bakgrunn, minnet for mye om det Røde Kors. Emblemet ble i USA patentert av NHTSA i 1977, og patentet utløp i 1997.
Valhalla – Nordisk Ministerråds portal for barne- og ungdomskultur

Valhalla er Nordisk ministerråds portal for barne- og ungdomskultur. Portalen inneholder bidrag fra Danmark, Finland, Færøyene, Grønland, Island, Norge, Sverige og Åland. I portalen finnes det meste som skjer i de unges Norden innen arkitektur og design, billedkunst, dans og teater, det flerkulturelle, film og media, forskning og utdanning, lek og bevegelse, litteratur og musikk.
Portalen henvender seg mest til voksne som arbeider med barne- og ungdomskultur, men også ungdom og andre som er interesserte i området kan ha nytte av portalen.
Valhallas formål er
• å gi informasjon om barne- og ungdomskultur i Norden
• å gi informasjon om nasjonale aktiviteter av nordisk relevans
• å spre idéer og erfaringer blant alle som arbeider med barn, ungdom og kultur i Norden
• å skape muligheter for kontakter og nettverksdannelse innen området
Valhallas redaksjon består av en ledende nordisk redaktør og nasjonale redaktører i de nordiske land og i de selvstyrende områder. De nasjonale redaktører er ansvarlige for nasjonale nyheter og arrangementer. For spørsmål om Valhalla generelt samt nordiske informasjoner kontakt hovedredaktør Tarja Terävä. 
Valhalla administreres av Nifin – Nordens institut i Finland.
John Charles

Den snille kjempen

Han fikk aldri en eneste advarsel, ikke et eneste gult kort og ble aldri utvist. Hans fotballfilosofi gikk ut på å alltid gjøre sitt beste uten å skade andre. I Italia og England ble han kalt Il Gigante Buono og The Gentle Giant – den snille kjempen.

Karriere

Han startet spillerkarrieren i Swansea City som ungdom, men ble raskt oppdaget av Leeds United. Etter ni år i Leeds, ble han i 1957 solgt til Juventus i Torino i Italia for daværende overgangsrekord på 65 000 pund. På sine fem år i Juventus vant han Serie A tre ganger og den italienske cupen to ganger og i 1997 ble han av Juventus' supportere valgt til den beste utlending som hadde spilt for klubben. 
Charles vendte så tilbake til Leeds United i 1962, men fikk problemer med å omstille seg til den engelske fotballen igjen. Han dro så tilbake til Italia for å spille for AS Roma, men etter en god innledning ble han skadet og forlot landet til fordel for hjemlandet Wales og klubben Cardiff City.

Senere år

John Charles ble så spillende manager for Hereford United og var det i fem år før han i 1971 gikk til Merthyr Tydfil FC, igjen som spillende manager. Han la opp som aktiv i 1974 etter 26 år som profesjonell fotballspiller. Senere var han blant annet i Canada, der han var leder i klubben Hamilton Steelers før han flyttet til Yorkshire i England der han livnærte seg som pub-eier i mange år. Han fikk på sine eldre dager diagnosen Alzheimers sykdom.
Charles var kommandør av Order of the British Empire.
Fitna

Fitna (eller fitnah, flert. fitan; arabisk: فتنة , فتن‎): «fristelse, prøvelse; opprør, sivile stridigheter» er et arabisk ord med omfattende konnotasjoner som betyr prøvelse, lidelse, eller nød. Bruken er fortsatt utbredt i moderne arabisk.
En kan skille mellom betydningen av ordet fitna som brukt i klassisk arabisk og betydningen av ordet fitna på moderne arabisk og ulike muntlige dialekter.
Bortsett fra bruken av ordet i Koranen, blir fitna brukt som et begrep for å henvise til borgerkrigen i det islamske kalifatet i 7.-9. århundre CE.

Opphav og typer

I likhet med andre semittiske språk som hebraisk, bruker arabisk et system av opphavsord kombinert med vokalmønstre for å danne det samlede ordtilfanget. Ved å kjenne til opphavsordene til et hvilket som helst ord, kan man få en bedre forståelse av ordets fullstendige semantiske omfang.
Fitna har det triliterale opphavet fā'-tā'-nūn (arabisk: ف ت ن‎). I tillegg til det affektive substantivet fitna, fitan, former den blant annet det aktive verbet fatana, yaftinu (arabisk: فتن ، يفتن‎), et passivt verb futina, yuftanu (arabisk: فتن ، يفتن‎), en maṣdar; futūn (arabisk: فتون‎), et aktivt partisipp fātin (arabisk: فاتن‎) og et passitv partisipp maftūn (arabisk: مفتون‎).

Klassisk arabisk

Edward William Lane utarbeidet et arabisk-engelsk leksikon ved å bruke flere kilder fra tradisjonelle arabisk oppslagsverk i Kairo i midten av det 19. århundre. Her han at «å brenne» er den «primære betydningen» av substantivet fitna. Ordet ble deretter brukt for å betegne smelting gull og sølv. Det ble etter hvert utvidet til å bety «å forårsake noen til å gå inn i ilden og inn i en tilstand av pine eller lidelse». Lidelsen setter noe godt eller ondt på prøve. Ifølge Lane betegner substantivet fitna en prøvelse, en prøvetid, lidelse, nød eller motgang.
Lanes definisjoner samsvarer med de som ble foreslått av Badawi og Haleem i deres ordbøker av Koranbruken. Det stiller opp det triliterale opphavsordet fitna til å ha følgende betydninger: «å rense gull og sølv ved å smelte dem», å brenne, å sette en på prøve, å påføre lidelse (spesielt som et middel til å teste ens utholdenhet), å forstyrre freden i et samfunn, å friste, forføre, forlede eller forblinde.

Moderne standardarabisk

Ifølge Hans Wehr er betydningen av ordet i klassisk arabisk i stor grad blitt overført til moderne arabisk. I tillegg lister Wehr opp betydninger som «sjarm, attraktivitet, fortryllelse, fengsel, fascinasjon, fristelse, forfølgelse, intriger, opprør, konflikt og sivil strid.»
Sankt Hans kloster

Sankt Hans kloster (Sankt Johannis Kloster) i Slesvig by omtales første gang 1251, men er formentlig opprettet omkring 1200 på en eldre sognekirke. Det firefløyede klosteret ble opprettet av benediktinernonner som flyttet fra Guldholm kloster nord for byen, hvor det var både munker og nonner. Munkene kom til Ryd kloster hvor Lyksborg slott ble bygget på 1500-tallet, og nonnene ble sendt til Holmen i Slesvig.
På stedet lå tidligere en romansk kampestenskirke, hvorav deler inngikk i klosterkirken. Nonnenes korstoler, som i katolsk tid sto inne i kirken, men nå befinner seg i refektoriet, er fra omkring 1240 og er de eldste kjente i Sydslesvig. Det gotiske sakramenthuset er fra omkring 1450. I 1299 og 1487 ble bygningene ødelagt av brann og gjenoppbygget. 
Ved reformasjonen ble klostret omdannet til en adelig stiftelse, og de katolske nonnene ble evangeliske legsøstre. Klosteret er fritt tilgjengelig, men noen av bygningene krever omvisning.
Farnes nye kirkegård

Farnes nye kirkegård er en gravlund i Øvre Årdal i Sogn og Fjordane. Den befinner seg nord for Storevegen, 2–300 meter vest for Farnes kirke.
Kirkegården ble tatt i bruk i 1985 og avlaster kirkegården ved kirken, som ble tatt i bruk 70 år før kirken ble oppført. Kirkegården er hippodromformet og omgitt av gjerde, også hjortegjerde.
Alopecia areata

Alopecia areata (eller flekkvis håravfall) er en hudsykdom der en person helt plutselig får hårløse hudflekker. Sykdommen er ikke sjelden, den kan ramme enhver (ca. 1% av befolkningen) og i alle levealdre, men oftest unge mennesker.
Årsaken er ikke kjent (idiopatisk sykdom), men mye tyder på at det er en autoimmun forstyrrelse.

Symptomer

Pasienten merker i begynnelsen en naken flekk på hodet, i skjegget eller et annet sted på kroppen. Huden på disse flekkene er på ingen måte forandret, det er bare ikke noe hår der. Ved rendene finnes noen ganger 'utropstegnhår', med et lite punkt ved basisen. Flekkene er for det meste runde eller ovale. Noen ganger er det bare en flekk, hos andre flere. Flekkene kan bli større og flyte sammen, noen ganger blir pasienten etter en tid helt hårløs på hodet (alopecia totalis) eller hele kroppen (alopecia universalis') og uten øyenbryn eller kjønnshår.

Behandling

Corticosteroider kan gi en forbigående bedring, gjerne i kombinasjon med derma-rolling eller laserterapi. Dette er derimot tidkrevende.

Forløp

Hos mange opptrer spontan bedring eller fullstendig helbredelse etter en tid, hos rundt 90 % av pasientene er symptomene forsvunnet etter to år. Når hårene begynner å vokse igjen kan de være uten pigmenter den første tiden.
Sykdommen er ikke farlig men har fremfor alt kosmetiske følger, noe som kan representere store psykiske belastninger for pasienten. Noen ganger blir derfor bruk av parykk anbefalt. Også informasjon hjelper ved psykisk belastning.
24-punder

En 24-punder (også kalt lang 24-punder) er en kaliber 152,2 mm kanon som er laget for å avfyre 24 punds (11 kg) kanonkuler.
Kanonen så tjeneste på britiske, franske, nederlandske, spanske, svenske og amerikanske skip i seilskutetiden, men ble også montert på land. Kanonen var lignende den franske Canon de 24 Gribeauval.
Med 9° elevasjon kunne en lang 24-punder rekke rundt 2000 meter.
Vannhull

Et vannhull er en depresjonslignende fordypning i bakken, der vann ansamles og blir stående, fordi vannhull mangler naturlige utløp. Vannhull er derfor viktige ressurser for dyrelivet i området.
Britain's Got Talent 2009

Semifinale 1

Nr.
Plass
Artist
Talent
X-er og dommernes valg
Simon
Amanda
Piers
12.-plass (vant dommerstemmene)
36,2%DiversityHiphopdansegruppe✔2UkjentSue SonElektrisk fiolinist3UkjentDarth JacksonDarth Vader/Michael Jackson-imitator43.-plass (tapte dommerstemmene)Natalie OkriSanger5UkjentJulia NaidenkoMagedanser6UkjentNick HellFreakshow/stuntmann7UkjentFaces of DiscoFjesdansere81.-plass (vant publikumsstemmene)
52,1%Susan BoyleSanger

Semifinale 2

1UkjentDJ TalentRapper2UkjentMerlin CadoganStuntmann3UkjentJamie PughSanger4UkjentHot HoneyzPopdansegruppe5UkjentPeter CoghlanDrag-artist63.-plass (tapte dommerstemmene)Gareth OliverBuktaler/sanger72.-plass (vant dommerstemmene)
37,1%Shaun SmithSanger81.-plass (vant publikumsstemmene)
38,7%FlawlessHiphopdansegruppe

Semifinale 3

1UkjentHarmonyPopsangere2UkjentKay OresanyaSaksofonlyd med munnen3UkjentBen og BeckySelskapsdanspar42.-plass (vant dommerstemmene)
26,3%Shaheen JafargholiSanger5UkjentThe Barrow BoysTrillebordansere6'3.-plass (tapte dommerstemmene)MD ShowgroupDansegruppe7UkjentFloral HighnotesOperasanger81.-plass (vant publikumsstemmene)
50,4%Stavros FlatleyFolkedansere

Semifinale 4

1UkjentSugar FreeDansegruppe2UkjentJackie Prescott og Tippy ToesHundedansere33.-plass (tapte dommerstemmene)Callum FrancisMusikalsanger4UkjentFred BowersBreakdancer5UkjentBrit ChixRockeband61.-plass (vant publikumsstemmene)
56,7%Julian SmithSaxofonist72.-plass (vant dommerstemmene)
24,6%2 GrandSangduo8UkjentFabia CerraBurlesquedanser

Semifinale 5

1UkjentThe DreambearsTøysedansere2UkjentGood EvansSyngende familie3UkjentLuke ClementsSjonglør4 & 7*2.-plass (vant dommerstemmene)
24,0%Hollie SteelSanger5UkjentMartin «Gos» MatchamSanger og gitarist61.-plass (vant publikumsstemmene)
60,5%Aidan DavisStreetdancer8UkjentDCD SeniorsDansegruppe93.-plass (tapte dommerstemmene)Greg PritchardSanger

Finale

91.-plass (vinnere av Britain's Got Talent 2009)
24,9%DiversityHiphopdansegruppe82.-plass
20,2%Susan BoyleSanger103.-plass
16,4%Julian SmithSaxofonist64.-plass
16,3%Stavros FlatleyFolkedansere35.-plass
6,5%Aidan DavisStreetdanser56.-plass
3,9%Hollie SteelSanger27.-plass
3,8%Shaheen JafargholiSanger18.-plass
3,6%FlawlessHiphopdansegruppe79.-plass
3,4%Shaun SmithSanger410.-plass
1%2 GrandSangduo
*Første gang Hollie Steel fremførte, ble hun nervøs og falt i tårer. Hun klarte ikke å fremføre resten av nummeret, men hun fikk en ny sjanse til å fremføre nummeret sitt. Etter fremførelsen, kom hun på 2.-plass der dommerne skulle velge mellom henne og sangeren Greg Pritchard. Alle tre dommerne stemte på Hollie Steel, så dermed kom hun til finalen.
Peter Pavels Aabel

Bakgrunn

Peter Pavels Aabel var sønn av sogneprest i Jostedal Ole Aabel (død 1852) og Christine Margarete Pavels. Han gikk på skole i Bergen, ble student i 1816 og  cand. theol. i 1821.

Prest, ordfører

Han ble i 1822 sogneprest i Jostedalen. Året etter ble han forflyttet til Sogndal, og ble i 1829 også prost i Sogn. I 1833 ble han forflyttet til Land, hvor han opprettet den første høyere almueskolen i Norge. Han var også ordfører i Nordre Land 1837-39. I 1853 ble han prost i Valdres.
Han utga noen skrifter om opplysningssaken, om skolevesenet og om måteholdssaken. Ellers skrev han i Theologisk Tidsskrift, Morgenbladet, Granskeren og Christiania-Posten.
Sommeren 1819 reiste han sammen med Johannes Flintoe og fetteren Gerhard Munthe på deres kjente tur over Hallingdal og Aurlandsdalen til Sogn.

Familie

I 1822 ble Aabel gift med Margareta Leigh, og var far til legen og dikteren Morten Andreas Leigh Aabel og teologen Oluf Andreas Aabel. Hans oldebarn, Peter Pavels Aabel, bedre kjent som Per Aabel, hadde samme navn som ham.
East Singhbhum (distrikt)

Demografi

Ved folketellingen i 2011 var det 2 291 032 innbyggere i distriktet, mot 1 982 988 i 2001. Den urbane befolkningen utgjør 55,55 % av befolkningen.
Barn i alderen 0 til 6 år utgjorde 12,50 % i 2011 mot 14,29 % i 2001. Antallet jenter i den alderen per tusen gutter er 922 i 2011 mot 941 i 2001.